Richemont
Compagnie Financière Richemont S.A odatda Richemont nomi bilan tanilgan, 1988-yilda janubiy afrikalik biznesmen Johann Rupert tomonidan asos solingan Shveysariyada joylashgan hashamatli tovarlar xolding kompaniyasi. Richemont oʻzining turli shoʻba korxonalari orqali zargarlik buyumlari, soatlar, charm buyumlar, qalamlar, oʻqotar qurollar, kiyim-kechak va aksessuarlar ishlab chiqaradi va sotadi. Richemont SIX Shveysariya birjasida va JSE Qimmatli qogʻozlar birjasida CFR sifatida ochiq sotiladi. Unga tegishli brendlar qatoriga A. Lange & Söhne, Azzedine Alaïa, Baume & Mercier, Buccellati, Cartier, Chloé, Dunhill, IWC Schaffhausen, Giampiero Bodino, Jaeger-LeCoultre, Montblanc, Officine Panerai, Piaget, Peter Millar, Purdey, Roger Dubuis, Vacheron Constantin va Van Cleef & Arpels kiradi. 2012-yil noyabr holatiga koʻra Compagnie Financière Richemont S.A. Shveysariya bozori indeksida bozor kapitallashuvi boʻyicha oltinchi yirik korporatsiya edi. 2017-yil holatiga koʻra, Richemont LVMH va Estée Lauder kompaniyalaridan keyin dunyodagi uchinchi yirik hashamatli mahsulotlar sotadigan kompaniyasi aylangan.